ข้อบัญญัติองค์การบริหารส่วนตำบลโคกสว่างเรื่องการจำหน่ายสินค้าในที่หรือทางสาธารณะพ.ศ.๒๕๖๑ โดยที่เป็นการสมควรควบคุมการดำเนินการจำหน่ายสินค้าในที่หรือทางสาธารณะในเขตองค์การบริหารส่วนตำบลโคกสว่างอาศัยอำนาจตามความในมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับมาตรา ๔๓ มาตรา ๕๔ มาตรา ๕๕ มาตรา ๕๘ มาตรา ๖๓และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลโคกสว่างโดยความเห็นชอบของสภาองค์การบริหารส่วนตำบลโคกสว่างและนายอำเภอเมืองสระบุรีจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลโคกสว่าง เรื่อง การจำหน่ายสินค้าในที่หรือทางสาธารณะพ.ศ. ๒๕๖๑ข้อ ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลโคกสว่างนับแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้ที่หรือทางสาธารณะหมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้เร่ขาย หมายความว่า การจำหน่ายสินค้าในที่หรือทางสาธารณะโดยมิได้จัดวางให้อยู่ในที่หนึ่งที่ใดเป็นปกติไม่ว่าจะเป็นทางบกหรือทางน้ำเจ้าพนักงานท้องถิ่นหมายความว่า นายกองค์การบริหารส่วนตำบลโคกสว่างเจ้าพนักงานสาธารณสุขหมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕พนักงานเจ้าหน้าที่หมายความว่าผู้ซึ่งเจ้าพนักงานท้องถิ่นแต่งตั้งให้เป็นพนักงานเจ้าหน้าที่ตามข้อบัญญัตินี้ผู้ได้รับแต่งตั้งจากเจ้าพนักงานท้องถิ่นหมายความว่า ข้าราชการหรือพนักงานส่วนท้องถิ่น ซึ่งได้รับแต่งตั้งจากเจ้าพนักงานท้องถิ่นให้ปฏิบัติการตามพระราชบัญญัติการสาธารณสุขพ.ศ. ๒๕๓๕ ในเขตพื้นที่ตำบลโคกสว่างข้อ ๔ บรรดาข้อความใดที่ขัดหรือแย้งกับข้อความในข้อบัญญัตินี้ให้ใช้ข้อความในข้อบัญญัตินี้บังคับแทนข้อ ๕ ห้ามผู้ใดจำหน่ายสินค้าในที่หรือทางสาธารณะไม่ว่าจะเป็นการจำหน่ายโดยลักษณะวิธีการวางสินค้าในที่หนึ่งที่ใดเป็นปกติหรือเร่ขายเว้นแต่จะได้รับอนุญาตจากเจ้าพนักงานท้องถิ่นข้อ ๖ การจำหน่ายสินค้าในที่หรือทางสาธารณะโดยลักษณะการจัดวางสินค้าในที่หนึ่งที่ใดเป็นปกติผู้จำหน่ายและผู้ช่วยจำหน่ายต้องปฏิบัติดังต่อไปนี้(๑) แต่งกายสะอาด สุภาพเรียบร้อย(๒)จัดวางสิ่งของให้เป็นระเบียบเรียบร้อย ไม่ยื่นล้ำบริเวณที่กำหนดร่มหรือผ้าใบบังแดด รวมทั้งตัวผู้ค้าต้องไม่ล้ำลงมาในผิวจราจร(๓) แผงสำหรับวางขาย แคร่ แท่นโต๊ะ ต้องทำด้วยวัสดุแข็งแรง มีขนาดและความสูงจากพื้นตามที่เจ้าพนักงานสาธารณสุขกำหนด(๔)รักษาความสะอาดบริเวณที่จำหน่ายสินค้าอยู่เสมอทั้งในระหว่างทำการค้าและหลังจากที่เลิกทำการค้าแล้ว(๕)จัดให้มีภาชนะที่รองรับมูลฝอยที่ถูกสุขลักษณะไว้ให้เพียงพอ(๖)จัดวางสินค้าที่จำหน่ายบนแผงหรือจัดวางในลักษณะอื่นตามที่เจ้าพนักงานสาธารณสุขกำหนด(๗) ห้ามพาด ติดตั้งวางแผงค้าอุปกรณ์เกี่ยวกับการค้า เกาะเกี่ยวกับเสาไฟฟ้า สายไฟฟ้า หลอดไฟฟ้ารวมตลอดถึงการตอกตะปู ผูกเชือกหรือยึดสิ่งหนึ่งสิ่งใดกับต้นไม้หรือตอกต้นไม้โดยเด็ดขาด(๘)ห้ามใช้เครื่องกำเนิดไฟฟ้าที่ใช้เครื่องยนต์มีเสียงดังจนเป็นเหตุเดือดร้อนรำคาญแก่ผู้อื่น(๙) ห้ามใช้เครื่องขยายเสียงเปิดเครื่องเสียงหรือกระทำการโดยวิธีอื่นใดให้เกิดเสียงดังอันเป็นเหตุเดือดร้อนรำคาญแก่ผู้อื่น(๑๐) ห้ามนำรถยนต์ รถจักรยานยนต์หรือล้อเลื่อนไปจอดบนทางเท้า หรือผิวจราจรเพื่อจำหน่ายสินค้า(๑๑) ต้องหยุดทำการค้าในกรณีที่มีความจำเป็นเพื่อประโยชน์ของทางราชการตามคำสั่งของเจ้าพนักงานท้องถิ่น(๑๒)หลังเลิกทำการค้าต้องเก็บสินค้าพร้อมอุปกรณ์ในการประกอบการค้าออกจากบริเวณจำหน่ายสินค้าโดยไม่ชักช้า(๑๓)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นข้อ ๗ การจำหน่ายสินค้าประเภทอาหารในที่หรือทางสาธารณะโดยลักษณะวิธีการจัดวางในที่หนึ่งที่ใดเป็นปกติผู้จำหน่ายและผู้ช่วยจำหน่ายต้องปฏิบัติ ดังต่อไปนี้(๑) ปฏิบัติตามที่กำหนดในข้อ ๖(๑) - (๒)(๒) แต่งกายด้วยเสื้อผ้ามีแขนสวมผ้ากันเปื้อนและผ้าคาดผมที่สะอาดเรียบร้อย รวมทั้งสวมรองเท้าขณะเตรียม ทำประกอบ ปรุง หรือจำหน่ายอาหาร(๓) ตัดเล็บมือให้สั้นถ้ามีบาดแผล มีการบาดเจ็บ การถูกลวกหรือการระคายเคืองผิวหนังบริเวณมือหรือนิ้วมือต้องปิดบาดแผลให้เรียบร้อย(๔) ไม่สูบบุหรี่ ขบเคี้ยวรับประทานอาหาร ในขณะเตรียม ทำ ประกอบ ปรุง หรือจำหน่ายอาหารและต้องไม่ไอจามรดลงบนอาหาร(๕) ที่เตรียม ทำ ประกอบ ปรุงและวางจำหน่ายอาหารต้องสูงกว่าพื้นไม่น้อยกว่า ๖๐ เซนติเมตร(๖)ต้องจัดให้มีที่ล้างภาชนะอุปกรณ์วางสูงอยู่จากพื้นไม่น้อยกว่า ๓๐ เซนติเมตร และต้องไม่ถ่ายเทน้ำล้างภาชนะอุปกรณ์ที่มีเศษอาหารลงพื้นหรือท่อระบายน้ำสาธารณะ(๗) ต้องรักษาเครื่องมือเครื่องใช้ อุปกรณ์ต่าง ๆ ที่ใช้ในการจำหน่ายอาหารให้สะอาดและใช้การได้ดีอยู่เสมอ(๘) ต้องปกปิดอาหารเครื่องปรุงอาหาร ภาชนะ เครื่องมือเครื่องใช้สำหรับประกอบอาหารด้วยอุปกรณ์ที่สามารถป้องกันฝุ่น แมลง และสัตว์นำโรครวมทั้งต้องดูแลรักษาให้สะอาดและใช้การได้ดีอยู่เสมอ(๙) ใช้น้ำสะอาดในการทำ ประกอบปรุง แช่ ล้างอาหาร ภาชนะเครื่องใช้ และปฏิบัติให้ถูกสุขลักษณะอยู่เสมอ(๑๐) ใช้วัสดุภาชนะที่สะอาดปลอดภัยสำหรับใส่ เตรียม ทำ ประกอบ ปรุง และจำหน่าย(๑๑) จัดให้มีที่รองรับมูลฝอยโดยแยกประเภทเป็นแบบแห้งและเปียกที่ถูกสุขลักษณะไว้ให้เพียงพอและต้องไม่ถ่ายเททิ้งลงในท่อระบายน้ำหรือที่สาธารณะ(๑๒)จัดให้มีมาตรการป้องกันอันตรายต่อสุขภาพ รวมทั้งป้องกันไม่ให้เกิดเหตุรำคาญ เนื่องจากการจำหน่ายอาหาร(๑๓)ปฏิบัติการอื่นใดเกี่ยวกับสุขลักษณะตามคำแนะนำของเจ้าพนักงานสาธารณสุขและเจ้าพนักงานท้องถิ่นข้อ ๘ การเร่ขายสินค้าในที่สาธารณะผู้จำหน่ายและผู้ช่วยจำหน่ายต้องปฏิบัติดังต่อไปนี้(๑)ต้องจำหน่ายสินค้าในบริเวณที่ได้รับอนุญาต(๒) ต้องแต่งกายให้สะอาด สุภาพเรียบร้อย(๓) ห้ามทิ้งขยะมูลฝอยลงในที่หรือทางสาธารณะ(๔)ในขณะเร่ขายสินค้าห้ามใช้เครื่องขยายเสียง เปิดเครื่องเสียงหรือกระทำการโดยวิธีใดให้เกิดเสียงดังจนเป็นเหตุเดือดร้อนรำคาญแก่ผู้อื่น(๕) ห้ามนำรถยนต์ รถจักรยานยนต์หรือล้อเลื่อน ไปจอดบนทางเท้าหรือผิวจราจรเพื่อจำหน่าย(๖) ต้องหยุดทำการค้าในกรณีที่มีความจำเป็นเพื่อประโยชน์ของทางราชการตามคำสั่งเจ้าพนักงานท้องถิ่น(๗)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและเจ้าพนักงานท้องถิ่นข้อ ๙ การเร่ขายสินค้าประเภทอาหารในที่หรือทางสาธารณะผู้จำหน่ายและผู้ช่วยจำหน่ายต้องปฏิบัติดังต่อไปนี้(๑)ปฏิบัติตามเงื่อนไขที่กำหนดไว้ในข้อ ๘ (๑) - (๒)(๒) ต้องให้ภาชนะหรือวัสดุที่ห่อสะอาด ปลอดภัย สำหรับใส่อาหาร(๓) รักษาความสะอาดของเครื่องมือเครื่องใช้ และอุปกรณ์ต่าง ๆ ที่ใช้ในการเร่ขายให้ได้สุขลักษณะเสมอ(๔) แต่งกายด้วยเสื้อผ้าที่มีแขนที่สะอาดเรียบร้อยใช้ผ้ากันเปื้อน และสวมรองเท้าขณะเร่ขายอาหาร(๕) ตัดเล็บมือให้สั้นถ้ามีบาดแผลบริเวณมือต้องปิดบาดแผลให้เรียบร้อย(๖) ไม่สูบบุหรี่หรือไอจามรดอาหาร(๗)ขณะทำการเร่ขายต้องใช้เครื่องปกปิดอาหารให้พ้นจากฝุ่นละออง แมลง และสัตว์นำโรค รวมทั้งต้องรักษาเครื่องปกปิดให้สะอาดและใช้การได้ดีอยู่เสมอ(๘)ปฏิบัติการอื่นใดที่เกี่ยวด้วยสุขลักษณะตามคำแนะนำของเจ้าพนักงานสาธารณสุขและตามคำแนะนำของเจ้าพนักงานท้องถิ่นข้อ ๑๐ การเร่ขายสินค้าประเภทอาหารทางน้ำ ผู้จำหน่ายและผู้ช่วยจำหน่ายมีหน้าที่ต้องปฏิบัติตามเงื่อนไขที่กำหนดไว้สำหรับการเร่ขายสินค้าประเภทอาหารในที่หรือทางสาธารณะข้อ ๑๑ การจำหน่ายสินค้าในที่หรือทางสาธารณะทั้งประเภทการจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติและลักษณะการเร่ขาย ผู้จำหน่ายหรือผู้ช่วยจำหน่ายจะต้องหยุดทำการจำหน่ายทันทีเมื่อทราบหรือมีเหตุอันควรเชื่อว่าตนป่วยเป็นพาหะของโรค วัณโรค อหิวาตกโรค ไข้ไทฟอยด์โรคบิด ไข้อีสุกสีใส โรคคางทูม โรคเรื้อน โรคผิวหนังที่น่ารังเกียจ โรคตับอักเสบ ที่เกิดจากเชื้อไวรัสหรือโรคอื่นใดที่เจ้าพนักงานสาธารณสุขกำหนดข้อ ๑๒ ถ้าปรากฏว่าผู้จำหน่ายหรือผู้ช่วยจำหน่ายผู้ใดเป็นโรคหรือพาหะของโรคที่ระบุไว้ในข้อ๑๑ ซึ่งเจ้าพนักงานสาธารณสุขเห็นว่าถ้าอนุญาตให้จำหน่ายสินค้าในที่หรือทางสาธารณะต่อไปอาจจะก่อให้เกิดอันตรายอย่างร้ายแรงต่อสุขภาพของประชาชนให้เจ้าพนักงานท้องถิ่นมีอำนาจสั่งถอนใบอนุญาตของผู้นั้นเสียได้ข้อ ๑๓ ผู้ขอรับใบอนุญาตและผู้ช่วยจำหน่ายสินค้าในที่หรือทางสาธารณะต้องอยู่ภายใต้เงื่อนไขดังนี้(๑) ต้องไม่เป็นโรคติดต่อหรือพาหะนำโรคที่กำหนดไว้ในข้อ ๑๑(๒) เงื่อนไขตามที่เจ้าพนักงานท้องถิ่นกำหนดข้อ ๑๔ ผู้ประสงค์จะขอรับใบอนุญาตให้จำหน่ายสินค้าในที่หรือทางสาธารณะโดยลักษณะวิธีการจัดวางอยู่ในที่หนึ่งที่ใดเป็นปกติให้ยื่นคำขอต่อเจ้าพนักงานท้องถิ่นตามแบบสณ. ๑ พร้อมด้วยรูปถ่ายครึ่งตัว หน้าตรง ไม่สวมหมวก ไม่สวมแว่นตากันแดด ขนาด ๑นิ้ว ของผู้ยื่นขอรับใบอนุญาตและผู้ช่วยจำหน่ายคนละ๒ รูปและเอกสารหลักฐานอื่นที่เจ้าพนักงานท้องถิ่นกำหนดผู้ประสงค์จะขอรับใบอนุญาตให้เร่ขายสินค้าในที่หรือทางสาธารณะให้ยื่นคำขอต่อเจ้าพนักงานท้องถิ่นตามแบบสณ. ๓ พร้อมด้วยรูปถ่ายครึ่งตัวหน้าตรง ไม่สวมหมวก ไม่สวมแว่นตากันแดด ขนาด ๑ นิ้วของผู้ขอรับใบอนุญาต และผู้ช่วยจำหน่ายคนละ ๒ รูปและเอกสารหลักฐานอื่นที่เจ้าพนักงานท้องถิ่นกำหนดข้อ ๑๕ เมื่อเจ้าพนักงานท้องถิ่นได้ตรวจสอบความถูกต้องและความสมบูรณ์ของคำขอแล้วปรากฏว่าถูกต้องตามหลักเกณฑ์วิธีการ และเงื่อนไขที่กำหนดไว้ก็ให้ออกใบอนุญาตให้ตามแบบ สณ. ๒ หรือ สณ. ๔แล้วแต่กรณีข้อ ๑๖ ให้เจ้าพนักงานท้องถิ่นเรียกเก็บค่าธรรมเนียมใบอนุญาตให้จำหน่ายสินค้าในที่หรือทางสาธารณะตามลักษณะวิธีการจัดวางสินค้าในที่หนึ่งที่ใดเป็นปกติฉบับละ๕๐๐ บาท และเรียกเก็บค่าธรรมเนียมใบอนุญาตให้เร่ขายสินค้าในที่หรือทางสาธารณะฉบับละ๕๐ บาทข้อ ๑๗ ผู้ได้รับใบอนุญาตต้องชำระค่าธรรมเนียมตามอัตราที่กำหนดในข้อบัญญัตินี้ภายในกำหนด๑๕ วันตั้งแต่วันที่ผู้ได้รับใบอนุญาต ผู้ช่วยจำหน่ายผู้แทนหรือผู้รับมอบอำนาจจากผู้ได้รับใบอนุญาตได้รับหนังสือแจ้งจากเจ้าพนักงานท้องถิ่นการแจ้งตามวรรคหนึ่งให้เจ้าพนักงานท้องถิ่นทำเป็นหนังสือแจ้งให้ผู้ได้รับใบอนุญาตผู้ช่วยจำหน่าย ผู้แทนหรือผู้รับมอบอำนาจจากผู้ได้รับใบอนุญาตทราบในกรณีไม่พบตัวหรือไม่ยอมรับหนังสือให้ส่งหนังสือโดยทางไปรษณีย์ตอบรับโดยเปิดหนังสือนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการของผู้ตอบรับหนังสือและให้ถือว่าผู้นั้นได้ทราบหนังสือดังกล่าวแล้วตั้งแต่เวลาที่หนังสือไปถึงแล้วแต่กรณีข้อ ๑๘ ในขณะทำการจำหน่ายสินค้าหรือเร่ขายสินค้าผู้ได้รับใบอนุญาตต้องพร้อมที่จะแสดงใบอนุญาตของตนได้เสมอและต้องทำการจำหน่ายสินค้าตามประเภทสินค้าหรือเร่ขายสินค้าและลักษณะการจำหน่ายสินค้าในที่หรือทางสาธารณะที่ได้รับอนุญาตข้อ ๑๙ ใบอนุญาตฉบับหนึ่งให้ใช้ได้เฉพาะผู้ได้รับใบอนุญาตกับผู้ช่วยจำหน่ายซึ่งได้ระบุชื่อไว้ในใบอนุญาตอีก๑ คน และห้ามมิให้โอนใบอนุญาต ใบอนุญาตให้มีอายุ ๑ ปีนับตั้งแต่วันออกข้อ ๒๐ หากปรากฏว่าใบอนุญาตสูญหาย ถูกทำลายหรือชำรุดในสาระสำคัญ ผู้ได้รับใบอนุญาตจะต้องยื่นคำขอต่อเจ้าพนักงานท้องถิ่นเพื่อขอรับใบแทนใบอนุญาตภายใน ๑๕ วันนับตั้งแต่วันที่ได้ทราบถึงการสูญหาย ถูกทำลายหรือชำรุดในสาระสำคัญ แล้วแต่กรณี พร้อมด้วยหลักฐานดังต่อไปนี้(๑)เอกสารการแจ้งความต่อสถานีตำรวจ ในกรณีสูญหายหรือถูกทำลาย(๒) ใบอนุญาตฉบับเดิมกรณีชำรุดในสาระสำคัญข้อ ๒๑ การออกใบแทนใบอนุญาตให้เจ้าพนักงานท้องถิ่นดำเนินการตามหลักเกณฑ์วิธีการ และเงื่อนไข ดังต่อไปนี้(๑)การออกใบแทนใบอนุญาตให้ใช้แบบ สณ. ๒ หรือแบบ สณ. ๔ แล้วแต่กรณี โดยประทับตราสีแดงคำว่าใบแทนกำกับไว้และให้ลงวันที่ เดือน ปี ที่ออกใบแทนพร้อมทั้งลงลายมือชื่อเจ้าพนักงานท้องถิ่นหรือผู้ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒) บันทึกด้านหลังใบอนุญาตเดิมระบุสาเหตุการสูญหาย ถูกทำลาย หรือชำรุดในสาระสำคัญของใบอนุญาตเดิมพร้อมทั้งระบุเล่มที่ เลขที่ วัน เดือน ปี ของใบแทนใบอนุญาตที่ออกให้ใหม่ข้อ ๒๒ เมื่อผู้ได้รับใบอนุญาตประสงค์จะต่ออายุใบอนุญาตให้ยื่นคำขอต่อเจ้าพนักงานท้องถิ่นตามแบบ สณ. ๕พร้อมชำระค่าธรรมเนียมก่อนใบอนุญาตสิ้นอายุการต่อใบอนุญาตให้ทำได้คราวละ ๑ปี นับตั้งแต่วันถัดจากวันที่ใบอนุญาตสิ้นอายุข้อ ๒๓ การชำระค่าธรรมเนียมตามข้อบัญญัตินี้ผู้ได้รับใบอนุญาตจะต้องชำระภายในเวลาที่กำหนดหากมิได้ชำระภายในเวลาที่กำหนดจะต้องเสียค่าปรับเพิ่มขึ้นอีกร้อยละ๒๐ ของยอดเงินค่าธรรมเนียมเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการที่จะต้องชำระค่าธรรมเนียมดังกล่าวข้อ ๒๔ ให้ใช้แบบพิมพ์ต่าง ๆที่กำหนดท้ายข้อบัญญัตินี้(๑)คำขอรับใบอนุญาตจำหน่ายสินค้าในที่หรือทางสาธารณะโดยลักษณะวิธีการจัดวางสินค้าในที่หนึ่งที่ใดเป็นปกติให้ใช้แบบสณ. ๑(๒)ใบอนุญาตจำหน่ายสินค้าในที่หรือทางสาธารณะโดยลักษณะวิธีการจัดวางสินค้าที่หนึ่งที่ใดเป็นปกติให้ใช้แบบสณ. ๒(๓)คำขอรับใบอนุญาตเป็นผู้เร่ขายสินค้าในที่หรือทางสาธารณะให้ใช้แบบ สณ. ๓(๔)ใบอนุญาตให้เร่ขายสินค้าในที่หรือทางสาธารณะให้ใช้แบบ สณ. ๔(๕)คำขอต่อใบอนุญาตจำหน่ายสินค้าในที่หรือทางสาธารณะโดยลักษณะวิธีการจัดวางสินค้าในที่หนึ่งที่ใดเป็นปกติให้ใช้แบบสณ. ๒(๖)คำร้องหรือคำขออื่นใดนอกจากที่ระบุข้างต้น (๑) - (๕) ให้ใช้แบบคำร้องทั่วไปข้อ ๒๕ บรรดาใบอนุญาตให้ตั้งแผงลอยและใบอนุญาตให้เป็นผู้เร่ขายซึ่งได้ออกให้ก่อนวันที่ประกาศใช้ข้อบัญญัตินี้ให้คงใช้ต่อไปสิ้นอายุใบอนุญาตนั้นข้อ ๒๖ ผู้ใดจำหน่ายสินค้าในที่หรือทางสาธารณะโดยไม่ได้รับใบอนุญาตจากเจ้าพนักงานท้องถิ่นตามข้อบัญญัตินี้มีความผิดต้องระวางโทษปรับไม่เกินหนึ่งพันบาทข้อ ๒๗ ผู้รับใบอนุญาตผู้ใดไม่ปฏิบัติตามเงื่อนไขที่เจ้าพนักงานท้องถิ่นกำหนดในใบอนุญาตต้องระวางโทษปรับไม่เกินหนึ่งพันบาทข้อ ๒๘ ผู้ใดจำหน่ายสินค้าในที่หรือทางสาธารณะหรือส่วนหนึ่งส่วนใดของพื้นที่ดังกล่าวซึ่งเจ้าพนักงานท้องถิ่นด้วยความเห็นชอบของเจ้าพนักงานจราจรให้เป็นเขตห้ามจำหน่ายหรือซื้อสินค้าโดยเด็ดขาดต้องระวางโทษปรับไม่เกินหนึ่งพันบาทข้อ ๒๙ ผู้ใดฝ่าฝืนเงื่อนไขที่กำหนดในข้อบัญญัตินี้ในข้อหนึ่งข้อใดยกเว้นที่กำหนดในข้อ๒๖ข้อ ๒๗ และข้อ ๒๘ต้องระวางโทษปรับไม่เกินหนึ่งพันบาทข้อ ๓๐ ให้นายกองค์การบริหารส่วนตำบลโคกสว่างเป็นผู้รักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ประกาศณ วันที่ ๙ เมษายน พ.ศ. ๒๕๖๑พรเทพศิลาแรงนายกองค์การบริหารส่วนตำบลโคกสว่างเอกสารแนบท้าย๑.บัญชีอัตราค่าธรรมเนียมท้ายข้อบัญญัติองค์การบริหารส่วนตำบลโคกสว่างเรื่อง การจำหน่ายสินค้าในที่หรือทางสาธารณะ พ.ศ.๒๕๖๑๒. คำขอรับใบอนุญาตเป็นผู้จำหน่ายสินค้าในที่หรือทางสาธารณะ(โดยลักษณะวิธีการจัดวางสินค้าในที่หนึ่งที่ใดเป็นปกติ) (แบบ สณ. ๑)๓. ใบอนุญาตให้จำหน่ายสินค้าในที่หรือทางสาธารณะ(โดยลักษณะวิธีการจัดวางสินค้าในที่หนึ่งที่ใดเป็นปกติ)(แบบ สณ. ๒)๔. คำขอรับใบอนุญาตเร่ขายสินค้าในที่หรือทางสาธารณะ(แบบ สณ. ๓)๕. ใบอนุญาตเร่ขายสินค้าในที่หรือทางสาธารณะ(โดยลักษณะวิธีการจัดวางสินค้าในที่หนึ่งที่ใดเป็นปกติ)(แบบ สณ. ๔)๖. คำขอต่ออายุใบอนุญาตจำหน่ายสินค้าหรือเร่ขายสินค้าในที่หรือทางสาธารณะ๗. แบบคำร้องทั่วไป๘. การแก้ไขตามคำร้อง(ดูข้อมูลจากภาพกฎหมาย)พัชรภรณ์/จัดทำ๕ เมษายน ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๒๔ ง/หน้า ๒๐๔/๑๙ ธันวาคม ๒๕๖๑